Държавен вестник, бр. 58, 2011 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  58
§ 25. Приложение № 8 към чл. 44, ал. 2 се 
отменя.
Преходни разпоредби
§ 26. Параграфи 8, 9, 13, т. 1, 14, 15 и 16 
не се прилагат за процедурите по заявления, 
по които общественият съвет е взел решение 
по чл. 38 към датата на влизане в сила на 
правилника.
§ 27. (1) Лечебните заведения, които към 
датата на влизане в сила на правилника имат 
сключени договори по чл. 28, представят ин­
формацията по § 12 за 2010 г. в едномесечен 
срок от влизане в сила на правилника, ако 
през 2010 г. са имали сключен договор с фонда. 
(2) Лечебните заведения, които не са имали 
договор с фонда през 2010 г., предоставят ин­
формацията по § 12 за 2011 г. в срока по ал. 1.
(3) В едномесечен срок от изтичане на сро­
ка по ал. 1 директорът на фонда прекратява 
договорите с лечебните заведения, които не 
отговарят на изискванията на § 12.
(4) При прекратяване на договора по ал. 3 
лечебното заведение е длъжно да извърши асис­
тирана репродукция на всички жени, за които 
са издадени заповеди по чл. 39, ал. 1 от пра­
вилника до момента на неговото прекратяване. 
Министър: Ст. Константинов
8789
Наредба за изменение и допълнение на Наредба 
№ 39 от 2004 г. за профилактичните прегледи 
и диспансеризацията (обн., ДВ, бр. 106 от 
2004 г.; изм., бр. 102 от 2005 г., бр. 4 и 60 от 
2009 г. и бр. 101 от 2010 г.)
§ 1. Създава се нов чл. 3а:
„Чл. 3а. Лечебните заведения могат да осъ­
ществяват скрининг като метод за профилактика 
на заболяванията.“
§ 2. Създава се нов раздел IV:
„Раздел IV
Скрининг
Чл. 20. (1) Скринингът е профилактичен 
метод за установяване разпространението на 
определен признак, симптом или заболяване 
сред групи от здравото население.
(2) Скрининг може да бъде осъществен в 
случай, че са изпълнени следните изисквания:
1. скринираното заболяване представлява 
значим обществен и здравен проблем;
2. съществуват утвърдени средства и методи 
за диагностика и лечение по отношение на 
признака/симптома/заболяването, обект на 
скрининга;
3. заболяването може да бъде открито в 
клинично неизявен (латентно протичащ) или 
ранен стадий;
4. съществува установен механизъм за по-на­
татъшно диагностично уточняване и ефективно 
лечение на изследваните лица;
5. използваните скринингови методи, тесто­
ве и/или изследвания са лесно приложими и 
безопасни за населението;
6. провеждането на скрининга е икономи­
чески ефективно.
Чл. 21. (1) Всеки скрининг се извършва по 
определена програма или проект и задължи­
телно включва:
1. определяне на целевите групи;
2. предоставяне на съвети, информация и/
или насоки за участие в скрининга;
3. изпълнение и анализиране на скрининго­
вите тестове и/или изследвания;
4. предоставяне на препоръки до участни­
ците за последващи прегледи и необходими 
медицински услуги и организирането им;
5. обработване и анализиране на обратна 
информация.
(2) Финансирането на скрининга може да 
бъде осигурявано от следните източници:
1. програми и проекти;
2. републиканския бюджет;
3. други. 
(3) Условията за провеждане на скрининга, 
видовете скрининг, целевите групи и меди­
цинските параметри по провеждането, както 
и необходимите специалисти и апаратура в 
лечебните заведения за извънболнична и за 
болнична помощ се уреждат в съответните 
медицински стандарти и са в съответствие с 
утвърдените европейски практики. 
Чл. 22. (1) Държавата създава и поддържа 
система за организиран скрининг на населе­
нието. Системата осигурява мониторинг, кон­
трол, анализ и отчитане на индикаторите на 
скрининговата дейност. 
(2) Системата за организиран скрининг се 
състои от Национален скринингов регистър 
(НСР) и координатори по места.
(3) Във всяка регионална здравна инспекция 
се назначава координатор на системата по ал. 1. 
Чл. 23. (1) Националният скринингов ре­
гистър се води от Националния център по 
обществено здраве и анализи.
(2) Регистърът съдържа:
1. лични данни на скринираните лица (имена, 
ЕГН, постоянен и настоящ адрес и др.); 
2. данни за лечебните заведения, регистрира­
ли се за извършване на конкретен скрининг –  
наименование и регистрационен номер на 
лечебното заведение; имена, ЕГН и УИН код 
на представляващия; звена и налична апаратура 
(включително лабораторна) на лечебното заве­
дение; имена, ЕГН и УИН код на конкретните 
специалисти, които ще извършват скрининга; 
електронен (e-mail) адрес за кореспонденция, 
други средства за кореспонденция (телефон и 
др.); други необходими данни;
3. резултати от проведените изследвания на 
явилите се за скрининг лица;
4. други необходими данни.